open-index/open-wikipedia-markdown huggingface dataset:
Νασαμώνες

Οι **Νασαμώνες** ήταν αρχαίος λαός που κατοικούσε περί τη σημερινή Λιβύη και που ασκούσε κατά τον Ηρόδοτο την πολυγαμία και κοινογαμία. Ήταν λαός σκληρός και τραχύς κατά τα έθιμά τους και κατοικούσαν κυρίως στη ΝΑ. παραλία της μεγάλης Σύρτεως. Έκαναν επίσης χρήση μαντικών τεχνών, ορκίζονταν και έθαβαν τους νεκρούς τους καθήμενους.

Τον λαό αυτό εξεδίωξαν οι Έλληνες  στο εσωτερικό της Χώρας τους, γεγονός που επανέλαβαν αργότερα και οι Ρωμαίοι, περιορίζοντάς τους στο εσωτερικό της "Μαρμαρικής" όπως αποκαλούνταν τότε η περιοχή.

Κατηγορία:Αρχαία Λιβύη

Κατηγορία:Αρχαίοι λαοί της Αφρικής
Σημαία του Μαρόκου

[thumb|220px|right|[Αρχείο:FIAV 111010.svg|23px Λόγος σημαίας: 2:3]]

**Η σημαία του [[Μαρόκο|Μαρόκου]]** αντιπροσωπεύεται από ένα πράσινο 5κτινο αστέρι (σφραγίδα του Σολομώντα) σε κόκκινο φόντο. Το πράσινο αστέρι αντιπροσωπεύει τις μαροκινές φυλές, το κόκκινο φόντο αντιπροσωπεύει λιμάνια και αεροδρόμια. Αυτή η σημαία συμβολίζει το άνοιγμα (πράσινο) της χώρας στον τουρισμό μετά το κλείσιμο (κόκκινο). Το κλείσιμο συμβολίζει τον γαλλο-ισπανικό αποικισμό και την αδυναμία δημιουργίας κλίματος ευνοϊκού για τον τουρισμό. Αυτή η σημαία δημιουργήθηκε το 1912 από τον Μαροκινό Αλαουίτη σουλτάνο Moulay Youssef.

## Εξωτερικοί σύνδεσμοι

* Εθνικά σύμβολα του Μαρόκου

Μαροκο
Κατηγορία:Εθνικά σύμβολα του Μαρόκου
Εθνόσημο του Μαρόκου

right|175px
Το σύγχρονο **[[εθνόσημο]] του [[Μαρόκο]]υ** (επίσημα βασιλικό εθνόσημο) υιοθετήθηκε στις 14 Αυγούστου 1957 και δημιουργήθηκε από τους γραφίστες Γκωτιέ και Αινώ. Δείχνει ένα πράσινο πεντάγραμμο σε κόκκινο φόντο, δίπλα στα όρη του Άτλαντα και σε έναν ανατέλλοντα ήλιο. Στην κορυφή βρίσκεται το βασιλικό στέμμα. Δύο λιοντάρια είναι αυτά που κρατούν τον θυρεό. Σε κορδέλα στο κάτω μέρος, βρίσκεται η αραβική επιγραφή από το Κοράνιο (στροφή 7, σούρα 47): Αν βοηθάς τον Θεό, θα σε βοηθήσει και Αυτός'' .

## Εξωτερικοί σύνδεσμοι

* Εθνικά σύμβολα του Μαρόκου

Μαροκο
Κατηγορία:Εθνικά σύμβολα του Μαρόκου
Tien Quan Ca

Ο εθνικός ύμνος του Βιετνάμ είναι το "*Tien quan ca*" («Προχωρήστε στο Μέτωπο») και έγινε επίσημα ύμνος το 1976, με την ενοποίηση της χώρας. Τη μουσική και στους στίχους του ύμνου έγραψε ο  Nguyen Van Cao. Ως ύμνος υιοθετήθηκε για πρώτη φορά το 1946. Αποτελείται από δύο στροφές, αλλά η μία μόνο χρησιμοποιείται επίσημα ως ύμνος.

 
## Στίχοι

## Εξωτερικοί σύνδεσμοι
* Tap Chi Xay Dung Dang, 08/1999 -Ύμνος με τραγούδι και ορχηστρικός στο "Tap Chi Xay Dung Dang", the Constructive Magazine of the Communist Party of Vietnam.
* Ο ύμνος σε mp3

Κατηγορία:Εθνικοί ύμνοι
Κατηγορία:Εθνικά σύμβολα του Βιετνάμ
Αμπντουλάχ Αχμέτ Μπαντάουι

Ο **Αμπντουλάχ Αχμέτ Μπαντάουι**  (Abdullah bin Haji Ahmad Badawi, 26 Νοεμβρίου 1939 - 14 Απριλίου 2025), ήταν ο 5ος πρωθυπουργός της Μαλαισίας από το 2003 ως το 2009. Είναι ανεπίσημα γνωστός και με το όνομα  Pak La.h.

## Καριέρα
Γεννήθηκε στην Μπάγιαν Λεπάς στις 26 Νοεμβρίου του 1939 και έγινε πρωθυπουργός στις 31 Οκτωβρίου του 2003 μετά την παραίτηση του Μαχαθίρ Μοχάμαντ.

Σπούδασε Καλές Τέχνες στο Πανεπιστήμιο της Μαλαίας το 1964. Στη συνέχεια υπηρέτησε (ως το 1978) στο διπλωματικό σώμα. Το 1999-2003 ήταν ο ίδιος αντιπρόεδρος στην κυβέρνηση Μαχατίρ. Παντρεύτηκε το 1965 την Έντον Μαχμούντ (1940 - 2005). Η σύζυγός του πέθανε από καρκίνο.

Ο ίδιος ανήκε στο κόμμα UMNO και ήταν δημόσιος υπάλληλος. Στην κυβέρνησή του, αντιπρόεδρος ήταν ο Νατζίμπ Τουν Ραζάκ, από το 2003. Το κόμμα του Μπαντάουι (ο συνασπισμός Barisan Nasional) κατήγαγε μεγάλη νίκη στις γενικές εκλογές του 2004, με 198 από τις 220 έδρες στη Βουλή. Ο πρωθυπουργός επανεξελέγη μετά τη νίκη του και στις εκλογές του 2008.

Απεβίωσε στις 14 Απριλίου 2025, σε ηλικία 85 ετών.

## Παραπομπές


## Εξωτερικοί σύνδεσμοι
* http://news.bbc.co.uk/1/hi/world/asia-pacific/2064535.stm - Προφίλ του πολιτικού στο BBC.

Κατηγορία:Πρωθυπουργοί της Μαλαισίας
Πρωτάθλημα Ελλάδας χόκεϊ επί χόρτου

Το πρώτο **πανελλήνιο πρωτάθλημα στο [[χόκεϊ επί χόρτου]]** διεξήχθη τη δεκαετία του 1930 και αναβίωσε το 1994. Την ευθύνη της διοργάνωσης έχει η Ελληνική Ομοσπονδία Χόκεϋ. Ο ΑΟΧ Υμηττός στους άνδρες και ο ΟΧ Αθηναίων στις γυναίκες είναι οι πολυνίκες.

## Νικητές
: *Όπου δεν αναφέρονται χρονολογίες, σημαίνει ότι δεν είναι διαθέσιμα τα στοιχεία.*

## Άνδρες
* 1995 Α.Ο.Χ. Υμηττός 
* 1996 ΑΟΧ Άγιος Ανδρέας
* 1999 Ναπαίος Απόλλων
* 2000 ΑΟΧ Άγιος Ανδρέας
* 2001 Α.Ο.Χ. Υμηττός
* 2002 Α.Ο.Χ. Υμηττός
* 2003 Α.Ο.Χ. Υμηττός
* 2004 Α.Ο.Χ. Υμηττός
* 2005 Ναπαίος Απόλλων
* 2006 Α.Ο.Χ. Υμηττός
* 2007 Α.Ο.Χ. Υμηττός
* 2008 Ναπαίος Απόλλων
* 2009 Α.Ο.Χ. Υμηττός
* 2010 Α.Ο.Χ. Υμηττός
* 2011 Α.Ο.Χ. Υμηττός
* 2012 Εθνικός Πειραιώς
* 2013 Α.Π.Σ. Αστερας Αγ. Αναργύρων
* 2014 Εθνικός Πειραιώς  (ανεπίσημο)
*2018 ΑΟΧ Άγιος Ανδρέας (ανεπίσημο)
*2019 Δίας (ανεπίσημο)

## Γυναίκες

* 2001 ΟΧ Αθηναίων
* 2002 ΟΧ Αθηναίων
* 2003 Σ.Φ.Α. ΑΘΗΝΑ '90 
* 2004 Σ.Φ.Α. ΑΘΗΝΑ '90 
* 2005 ΟΧ Αθηναίων
* 2006 ΟΧ Αθηναίων
* 2007 ΟΧ Αθηναίων
* 2008 ΟΧ Αθηναίων
* 2009 ΟΧ Αθηναίων
* 2010 Α.Ο.Χ. ΥΜΗΤΤΟΣ
* 2011 ΟΧ Αθηναίων 
* 2012 Α.Ο.Χ. ΥΜΗΤΤΟΣ 
* 2013 Α.Ο.Χ. ΥΜΗΤΤΟΣ

## Έφηβοι

* 2003 ΑΠΣ Ναπαίος Απόλλων
* 2006 ΑΠΣ Δίας
* 2007 AΠ Τέταρτο Πετρουπόλεως
* 2008 ΑΠ Τέταρτο Πετρουπόλεως
* 2009 ΑΣΣΧΟΠ ΠΑΝΑΓΙΩΤΟΠΟΥΛΟΣ ΣΧΟΛΗ (ο τελικός έγινε στις 13 Σεπτεμβρίου 2009 και η Α.Σ.ΣΧΟ.Π κέρδισε τον Αστέρα Αγ. Αναργύρων με 5-2).
* 2010 ΑΣΣΧΟΠ ΠΑΝΑΓΙΩΤΟΠΟΥΛΟΣ ΣΧΟΛΗ

## Νεανίδες

* 2003 Σ.Φ.Α. ΑΘΗΝΑ '90

## Παίδες
* 2008 ΑΣΣΧΟΠ
Η σχολή Ι.Μ.ΠΑΝΑΓΙΩΤΟΠΥΛΟΥ (ΑΣΣΧΟΠ) ΝΙΚΗΣΕ ΤΟ ΠΡΩΤΑΘΛΗΜΑ ΠΑΙΔΩΝ ΣΤΟ ΧΟΚΕΙ ΕΠΙ ΧΟΡΤΟΥ ΤΟ ΕΤΟΣ ΤΟΥ 2008.

## Κορασίδες
* 2008 ΑΠΣ Δίας

## Παμπαίδες
* 2008 Ναπαίος Απόλλων

## Παγκορασίδες
* 2008 Ιάσων Κερατσινίου

## Σύλλογοι
### Ομάδες πρωταθλήματος Ελλάδας 2014
* Παναθηναϊκός Αθλητικός Όμιλος
* Ανάβρυτα Χόκεϊ επί χόρτου 
* Αθλητικός Όμιλος Χόκεϊ Υμηττός 
* Αθλητικός Πολιτιστικός Σύλλογος Αστερας Αγ. Αναργύρων
* Αθλητικός Πολιτιστικός Σύλλογος "Ναπαίος Απόλλων" 
* Εθνικός Πειραιώς

#### Άλλες ομάδες
* Αθλητικός Πολιτιστικός Σύλλογος "Δίας" 
* Αθλητικό Πολιτιστικό Σωματείο Βύρωνα" Άγ. Λάζαρος" 
* Αθλητικός Όμιλος Χόκεϊ Αγ. Ανδρέας 
* Αθλητικός Πολιτιστικός Σύλλογος Άρης Ιλίου 
* Αθλητικός Πολιτιστικός Σύλλογος Παυσανίας Περιστερίου
* Αθλητικός Πολιτιστικος Συλλογος Τιτάνες
* Αθλητικός Σύλλογος "Ιάσων Κερατσινίου" Χόκεϊ επι Χορτου
* Αθλητικός Σύλλογος Σχολής Ι.Μ. Παναγιωτόπουλου (Α.Σ.ΣΧΟ.Π.)
* Αθλητικός Σύλλογος Χόκεϊ Βάρκιζα 
* Όμιλος Χόκεϊ Αθηναίων
* Τέταρτο Πετρουπόλεως
* "Πυγμή"
* Όμιλος Φιλάθλων Ζωγράφου

## Παραπομπές


## Εξωτερικοί σύνδεσμοι
* Σύλλογος Φίλων Χόκεϊ

Χοκει επι χορτου
Κατηγορία:Χόκεϊ επί χόρτου στην Ελλάδα
Κατηγορία:Χόκεϊ επί χόρτου
Μουσική σκηνή του Καντέρμπερι

Η **μουσική σκηνή του Canterbury** ήταν μουσικό είδος που εμφανίστηκε γύρω από την πόλη Κάντερμπερυ του Κεντ της Αγγλίας στα τέλη του 1960 και στις αρχές του 1970. Οι μπάντες της σκηνής αυτής χρησιμοποιούσαν τζαζ αυτοσχεδιασμούς, ροκ ρυθμούς και ψυχεδελική στιχογραφία. Πολύ συχνά ο όρος εμφανίζεται σαν υποκατηγορία του ευρύτερου είδους της προοδευτικής ροκ.

Γνωστές μπάντες του είδους ηταν οι : Caravan, The Soft Machine, Hatfield & The North, Egg και National Health.

Κατηγορία:Μουσική στην Αγγλία
Κατηγορία:Μουσικά είδη
Δήμος Αταλάντης

Ο **Δήμος Αταλάντης** συγκροτήθηκε επίσημα σύμφωνα με το Νόμο της 10ης Ιανουαρίου 1834 αναφορικά με τη σύσταση των Δήμων στο ελεύθερο ελληνικό κράτος. Αρχικά, ο Δήμος Αταλάντης περιλάμβανε την Αταλάντη, τη Σκάλα, τη Σκεντέραγα, το Κυπαρίσσι, τη Κολάκα και τον Έξαρχο (ΦΕΚ 80, 1836), ενώ στη συνέχεια επεκτάθηκε με τη προσθήκη των χωριών Ζέλι και Καλαπόδι (ΦΕΚ 17, 1861). 

Το 1848 με βασιλικό διάταγμα ιδρύθηκε ανεξάρτητος Δήμος από τους Μακεδόνες, που εγκαταστάθηκαν στην Αταλάντη μετά το 1833, με την ονομασία Νέα Πέλλη. Το 1912 καταργήθηκαν οι Δήμοι Αταλάντης και Νέας Πέλλης και έγιναν Κοινότητες, ενώ το 1925 ενώθηκαν δημιουργώντας τη Κοινότητα Αταλάντης (ΦΕΚ 262, 1925). Το 1946 η Κοινότητα Αταλάντης αναγνωρίζεται σε Δήμο (ΦΕΚ 290, 1946). 

Ο Δήμος Αταλάντης επανασυστάθηκε με το Νόμο Καποδίστρια (2539/97), με τον οποίο έγινε συνένωση κοινοτήτων σε μεγαλύτερους δήμους με σκοπό τη βελτιστοποίηση της δημόσιας διοίκησης στο επίπεδο της τοπικής αυτοδιοίκησης. Καταργήθηκε την 1η Ιανουαρίου 2011 και εντάχθηκε στον νέο δήμο Λοκρών. Ο Δήμος Αταλάντης την περίοδο λειτουργίας του, ήταν ο τρίτος σε πληθυσμό δήμος της Φθιώτιδας και προέκυψε από τη συνένωση του Δήμου Αταλάντης με τις Κοινότητες Εξάρχου, Καλαποδίου, Κυπαρισσίου, Κυρτώνης, Μεγαπλατάνου και Τραγάνας. Έδρα του Δήμου είναι η Αταλάντη.

## Δημοτικά Διαμερίσματα
Ο δήμος είχε (πραγματικό) πληθυσμό 10.367 κατοίκους (2001). Στον δήμο περιλαμβάνονταν:
: ** [[Δημοτικό διαμέρισμα Αταλάντης Φθιώτιδας|Δ.δ. Αταλάντης]] ** [ 6.127 ]
::*  η Αταλάντη [ 5.949 ]
::*  ο Άγιος Βλάσιος [ 13 ]
::*  η Μονή Αγίων Αναργύρων [ 7 ]
::*  η Παλίρροια [ 28 ]
::*  η Σκάλα [ 130 ]
: ** Δ.δ. Εξάρχου  ** -- ο Έξαρχος [ 925 ]
: ** Δ.δ. Καλαποδίου  ** -- το Καλαπόδιον [ 751 ]
: ** Δημοτικό διαμέρισμα Κυπαρισσίου  ** [ 291 ]
::*  το Κυπαρίσσι [ 275 ]
::*  ο Ευκάλυπτος [ 16 ]
: ** Δ.δ. Κυρτώνης ** (Κολάκας) -- η Κυρτώνη (τ. η Κολάκα) [ 644 ]
: ** Δ.δ. Μεγαπλατάνου  ** -- ο Μεγαπλάτανος [ 423 ]
: ** Δημοτικό διαμέρισμα Τραγάνας  ** [ 1.206 ]
::*  η Τραγάνα [ 1.175 ]
::*  ο Μικρόβιβος [ 31 ]

## Εξωτερικοί σύνδεσμοι
*Υπουργείο εσωτερικών, σχέδιο Καποδίστριας 

*
Ατα
Μυρτίλος

Το όνομα **Μυρτίλος**, μπορεί να αναφέρεται:

* Σε πρόσωπο της ελληνικής μυθολογίας, ηνίοχο του Οινομάου.
* Σε ποιητή της αρχαίας κωμωδίας (5ος αι.π.Χ.).
* Στην αρχαία ονομασία του Κόλπου Κισάμου, στη βορειοδυτική άκρη της Κρήτης.
Μυρτίλος (μυθολογία)

Ο **Μυρτίλος**, πρόσωπο της αρχαίας ελληνικής μυθολογίας, ήταν ο ηνίοχος του Οινομάου, του βασιλιά της Πίσας στην Ήλιδα. Ο Μυρτίλος πρόδωσε το αφεντικό του εξαιτίας του Πέλοπα.

## Ο μύθος
Ο Μυρτίλος ήταν γιος του θεού Ερμή και της Φαέθουσας, κόρης του Δαναού, ή της Κλυμένης. Ως υπεύθυνος για το τέθριππο άρμα του Οινομάου, που το προετοίμαζε για τις αρματοδρομίες στις οποίες ο βασιλιάς κέρδιζε τους επίδοξους μνηστήρες της κόρης του Ιπποδάμειας (βλ. λ.) δέχθηκε την επίσκεψη ενός από αυτούς, του Πέλοπα. Ο Πέλοπας υποσχέθηκε στον Μυρτίλο ότι θα του έδινε το μισό βασίλειο ή την Ιπποδάμεια για μια νύχτα, αν τον βοηθούσε να νικήσει στην αρματοδρομία. Τότε ο Μυρτίλος, που κατά μία εκδοχή ήταν κρυφά ερωτευμένος με την Ιπποδάμεια, αντικατέστησε τα ορειχάλκινα καρφιά στον άξονα του εμπρόσθιου τροχού του άρματος του βασιλιά με κέρινα, ή δεν έβαλε καθόλου καρφιά. Μόλις λοιπόν ξεκίνησε ο αγώνας μεταξύ του Οινομάου και του Πέλοπα, το τέθριππο του βασιλιά αναποδογύρισε και ο Οινόμαος σκοτώθηκε. (Σύμφωνα όμως με άλλη εκδοχή του μύθου, ο Πέλοπας νίκησε τον Οινόμαο χάρη στα άλογα που του είχε χαρίσει ο Ποσειδών και μετά σκότωσε ο ίδιος τον Οινόμαο.) Μετά τη νίκη του, ο Πέλοπας διέφυγε προς την πατρίδα του με την Ιπποδάμεια και τον Μυρτίλο.

Στη διαδρομή, ο Πέλοπας αρνήθηκε να εκπληρώσει την υπόσχεσή του προς τον Μυρτίλο, οπότε ο τελευταίος προσπάθησε με τη βία να του αποσπάσει την Ιπποδάμεια. Τότε ο Πέλοπας τον σκότωσε γκρεμίζοντάς τον από ψηλά στη θάλασσα στην ανατολική πλευρά της Πελοποννήσου, η οποία ονομάσθηκε από τότε Μυρτώο Πέλαγος. Σύμφωνα με άλλη εκδοχή πάντως, το συμβάν έλαβε χώρα σε ακρωτήριο της Εύβοιας. Πέφτοντας όμως ο Μυρτίλος πρόλαβε και καταράστηκε τον Πέλοπα και τους απογόνους του. Αυτή η κατάρα πιστευόταν ότι έφερε δυστυχίες στα παιδιά και τα εγγόνια του Πέλοπα και της Ιπποδαμείας, ιδίως στους Ατρείδες.

Μετά τον θάνατο του Μυρτίλου, ο πατέρας του, ο θεός Ερμής, τον τίμησε υψώνοντάς τον στον ουρανό, όπου τον βλέπουμε ακόμα και σήμερα: είναι ο αστερισμός Ηνίοχος. Κατ' άλλους, το σώμα του βρέθηκε και τοποθετήθηκε στον ναό του Ερμή, όπου και το τιμούσαν με ετήσιες θυσίες. Το σημείο ταφής του στην Ολυμπία ήταν γνωστό ως ***ταράξιππος***, δηλαδή ένα μέρος όπου τα άλογα ταράσσονταν, όταν περνούσαν από εκεί.

## Δείτε επίσης
* Ερυθρόμορφος κρατήρας Πέλοπα και Οινομάου

## Παραπομπές


## Πηγές
* Sir William Smith: *A new classical dictionary of Greek and Roman biography, mythology and geography: partly based upon the Dictionary of Greek and Roman biography and mythology*, Harper and brothers, 1862, σελ. 621

Κατηγορία:Πέλοπας
Κατηγορία:Πρόσωπα της ελληνικής μυθολογίας
Κατηγορία:Παιδιά του Ερμή
Intel 8051

thumb|Intel P8051
thumb|Ο μικροελεγκτής SAB-C515-LN της Infineon βασίζεται στον 8051
Ο επεξεργαστής της Intel **8051** είναι στην ουσία ένας μικροελεγκτής (µC) ο οποίος δημιουργήθηκε από την Ιntel το 1980 για τη χρήση του σε ενσωµατωµένα συστήµατα. Ήταν πολύ δημοφιλής από το 1980 μέχρι τις αρχές του 1990, αλλά σήμερα έχει κατά πολύ ξεπεραστεί εξαιτίας της μεγάλης ανάπτυξης καινούργιων επεξεργαστών από εταιρίες όπως η Atmel, Infineon Technologies, Maxim IC (από τη θυγαττρική της Dallas Semiconductor subsidiary), NXP (πρώην Philips Semiconductor), Winbond, ST Microelectronics, Silicon Laboratories (παλιότερα Cygnal), Texas Instruments και Cypress Semiconductor, οι οποίοι έχουν παρόμοιες αλλά και περισσότερες δυνατότητες από τον 8051.

Η οικογένεια της Intel 8051 σχεδιάστηκε αρχικά χρησιμοποιώντας την τεχνολογία NMOS, αργότερα πέρασε στη τεχνολογία CMOS, η οποία αναγνωρίζεται στα τσιπάκια με το γράμμα "C" στο όνομά τους π.χ. 80C51. Η CMOS χρησιμοποιεί λιγότερη ενέργεια από την NMOS - κάτι που έκανε τους επεξεργαστές αυτούς να είναι συμβατοί με συσκευές που χρησιμοποιούν μπαταρία.

## Εξωτερικοί σύνδεσμοι
* 

Κατηγορία:Ιστορία υπολογιστών
Κατηγορία:Μικροελεγκτές
Αίας ο Λοκρός

Ο **Αίας ο Λοκρός** (*Αἴας* 

## Πηγές
*Ομήρου Οδδύσεια
*Ομήρου Ιλιάδα
*Παυσανία Ελλάδος περιήγησις.
*Αβραάμ Δημήτριος Π. 2001. «Λοκρικά – Περιβοάγρια-Επικνυμίδια ». Λαμία 2001.
*Δακορώνια Φ., Κωτούλας Δ., Μπαλτά Ε. Συθιακάκη Β. Τόλιας Β. «Λοκρίδα – Ιστορία & Πολιτισμός». Εκδόσεις: Κτήμα Χατζημιχάλη. 
*Μαραθάκη Ειρήνη, Franke Peter R., “Οίνος και νόμισμα” Εκδόσεις Χατζημιχάλη. 
*Πρωτόπαπας Ζήσης. 1952. «Λοκρίδα». Αθήνα 1952.
*Χριστοφόρου Μάνθος Κ. 1991. «Η Οπουντία Λοκρίδα και η Αταλάντη – Μνήμες και μαρτυρίες». Μέρος 1ο. Αθήνα: Εταιρεία Ιστορικών και Λαογραφικών Ερευνών Αταλάντης (Ε.Ι.Λ.Ε.Α.).
*  (Ιταλικά)

## Εξωτερικοί σύνδεσμοι
*Αίας ο Λοκρός

Κατηγορία:Μυθικοί βασιλείς της Φωκίδας
Κατηγορία:Μνηστήρες της Ωραίας Ελένης
Κατηγορία:Τρωικός Πόλεμος
Κρουστά μουσικά όργανα

Τα **κρουστά** είναι μεγάλη οικογένεια μουσικών οργάνων. Ονομάζονται καθ' αυτόν τον τρόπο επειδή η μέθοδος διέγερσης αυτών των οργάνων είναι η κρούση: ο παραγόμενος ήχος προκαλείται χτυπώντας το όργανο (ή μέρος αυτού) με κάποιο ειδικό εξάρτημα (π.χ., μπαγκέτα) ή με τα χέρια. Τα κρουστά όργανα ταξινομούνται σε δύο κύριες υποκατηγορίες, τα *[[Μεμβρανόφωνο|μεμβρανόφωνα]]* και τα *[[Ιδιόφωνο|ιδιόφωνα]]*: τα μεν αποτελούνται από ένα συνήθως κυλινδρικό σώμα που φέρει τεντωμένη μεμβράνη στα ανοίγματά του· τα δε κρούονται καθ' ολοκληρίαν (δηλαδή, κτυπώντας οποιοδήποτε σημείο του σώματός τους). Στα μεμβρανόφωνα περιλαμβάνονται τα τυμπάνια, το νταούλι, το ταμπούρο και άλλα· στα ιδιόφωνα κρουστά εντάσσονται τα κύμβαλα (ή πιατίνια), το ξυλόφωνο, οι καστανιέτες, το ντέφι και άλλα. Αξίζει να σημειωθεί πως ένα σύνολο τυμπάνων (γνωστό στην ελληνική ως τύμπανα ή και ντραμς) αποτελείται από μεμβρανόφωνα και ιδιόφωνα κρουστά.

Στη μουσική εκπαίδευση, τα κρουστά συνηθίζεται επίσης να κατηγοριοποιούνται με βάση την παραγωγή (ή όχι) ήχων με καθορισμένο τονικό ύψος, δηλαδή σε ρυθμικά ή μελωδικά κρουστά.

## Ήχος και χαρακτηριστικά
Η οικογένεια των κρουστών περιλαμβάνει μουσικά όργανα με μεγάλο εύρος ηχητικών χαρακτηριστικών. Ως προς το τονικό ύψος, ορισμένα όργανα (όπως τα τυμπάνια, η μαρίμπα, το βιμπράφωνο, οι καμπάνες κ.ά.) προσεγγίζουν σε μεγάλο βαθμό την αρμονική σειρά, παράγοντας έτσι ξεκάθαρες νότες· αντιθέτως, άλλα κρουστά όργανα (όπως οι καστανιέτες, η ξύστρα και τα κύμβαλα) δονούνται με τρόπο χαοτικό, παράγοντας έτσι τραχείς ήχους με ασαφές τονικό ύψος. Αξίζει να σημειωθεί ότι, ειδικά το μεταλλόφωνο είναι όργανο που προσεγγίζει με μεγάλη ακρίβεια ένα αμιγώς ημιτονοειδές σήμα.

## Παραπομπές


Ε1 chat
Π.Α. Ένωση Θράκη

Η **Ποδοσφαιρική Αθλητική Ένωση Θράκη** ήταν ελληνικό ποδοσφαιρικό σωματείο το οποίο έδρευε στην Αλεξανδρούπολη και ιδρύθηκε το 1999. Επίσημα χρώματα της αποτελούσαν το μπλε και το κόκκινο. Χρησιμοποιούσε ως αγωνιστική έδρα το Δημοτικό Στάδιο Αλεξανδρούπολης «Φώτης Κοσμάς» το οποίο έχει χωρητικότητα 7.000 θέσεων. Έχει αγωνιστεί στην Γ΄ Εθνική Κατηγορία και στην Δ΄ Εθνική Κατηγορία.

## Ιστορία
Το 1995 ιδρύθηκε ο Ορφέας Αλεξανδρούπολης έπειτα από τη συγχώνευση του Εθνικού Αλεξανδρούπολης και του Α.Ο. Αλεξανδρούπολη. Το 1999 ο σύλλογος μετονομάστηκε σε «Ποδοσφαιρική Αθλητική Ένωση Θράκη».

Την περίοδο 2004–05 αγωνίστηκε για πρώτη φορά στο πρωτάθλημα της Γ΄ Εθνικής κατηγορίας. Το 2007 η ομάδα μετείχε στη Γ΄ Εθνική με την επωνυμία «ΤΑΠ Ένωση Θράκης». Κατά την αγωνιστική περίοδο 2008–09 η Ένωση Θράκης αγωνιζόταν στο πρωτάθλημα της Γ΄ Εθνικής Κατηγορίας. 

[thumb|220px|Το [Δημοτικό Στάδιο Φώτης Κοσμάς|Δημοτικό Στάδιο Αλεξανδρούπολης «Φώτης Κοσμάς» σε αγώνα της Π.Α.Ε. Θράκη με τον Ιωνικό Νίκαιας.]]

Εξαιτίας των οικονομικών προβλημάτων που αντιμετώπισε η ομάδα, το διαιτητικό δικαστήριο της ΕΠΟ αποφάσισε τον Ιανουάριο πρωτοδίκως να προχωρήσει στο μηδενισμό της Θράκης για την τρέχουσα περίοδο. Κατόπιν, μετά από έφεση της διοίκησης της ομάδας του Παναιτωλικού, η προγενέστερη απόφαση αναιρέθηκε κι έτσι, αν και η Ενωση Θράκης αποχώρησε από το πρωτάθλημα, οι βαθμοί που κέρδισε της επεστράφηκαν. Το μέλλον της ομάδας για την επόμενη περίοδο ήταν αβέβαιο, ενώ χρειαζόταν άμεση λύση στις οικονομικές δυσχέρειες που αντιμετώπιζε.
Την περίοδο 2009-10 η Ένωση Θράκης αγωνίστηκε στη Δ΄ Εθνική καταλαμβάνοντας την προτελευταία θέση με συνέπεια τον υποβιβασμό στο τοπικό πρωτάθλημα της Ε.Π.Σ. Έβρου, όπου δε δήλωσε συμμετοχή για τη περίοδο 2010-11 και εντέλει διαλύθηκε μετά από 15 χρόνια.

## Αντιπαλότητες
Αξιοσημείωτη ήταν η αντιπαλότητα της ομάδας με την αντίστοιχη του Πανθρακικού.

## Αγωνιστική πορεία
* 1999–00 ‎Δ΄ Εθνική
* 2000–01 ‎Δ΄ Εθνική
* 2001–02 Δ΄ Εθνική
* 2002–03 ‎Δ΄ Εθνική
* 2003–04 Δ΄ Εθνική
* 2004–05 ‎Γ΄ Εθνική
* 2005–06 ‎Γ΄ Εθνική
* 2006–07 ‎Γ΄ Εθνική
* 2007–08 ‎Γ΄ Εθνική
* 2008–09 ‎Γ΄ Εθνική
* 2009–10 ‎Δ΄ Εθνική

## Παραπομπές


## Εξωτερικοί σύνδεσμοι
* Πρώην επίσημος ιστότοπος των οπαδών της Π.Α.Ε. Θράκη

*
Κατηγορία:Αθλητικοί σύλλογοι Έβρου
Κατηγορία:Ιδρύσεις αθλητικών συλλόγων το 1999
Κατηγορία:Ανενεργές ποδοσφαιρικές ομάδες Ελλάδας 
Κατηγορία:Ιδρύσεις ποδοσφαιρικών ομάδων το 1999
Νικόλαος Γ΄ Κυρδινιάτης

Ο **Νικόλαος Γ΄ Κυρδινιάτης** ή *Γραμματικός* εξελέγη Πατριάρχης Κωνσταντινουπόλεως το 1084 και είχε μια εξαιρετικά μακρόχρονη, για την εποχή, Πατριαρχία, η οποία διήρκεσε 27 χρόνια, έως τον θάνατό του, τον Μάιο του 1111.

Σπούδασε στην Κωνσταντινούπολη και έζησε πολλά χρόνια στην Αντιόχεια της Πισιδίας, όπου πιστεύεται ότι εκάρη μοναχός. Περί το 1068 έφυγε από την περιοχή που απειλούνταν από επιδρομές Σελτζούκων Τούρκων και εγκαταστάθηκε στην Κωνσταντινούπολη, όπου ίδρυσε μονή αφιερωμένη στον Ιωάννη τον Βαπτιστή. Το 1084 επελέγη από τον Αυτοκράτορα Αλέξιο Κομνηνό ως διάδοχος του παραιτηθέντα Ευστράτιου Γαριδά.

Ήταν λόγιος ιεράρχης και συνέγραψε ύμνους για διάφορες ακολουθίες. Υποστηρίχθηκε από τον Αυτοκράτορα στην αντιμετώπιση των ζητημάτων που προέκυψαν κατά τη διάρκεια της Πατριαρχίας του, με σημαντικότερα την αίρεση των Βογομίλων και την έριδα του Λέοντος Χαλκηδόνος. Επί των ημερών του εκδόθηκαν συνοδικές αποφάσεις για πολλά εκκλησιαστικά θέματα, θέματα γάμων, διαζυγίων, μοναχισμού, κλπ. Ο ίδιος παρενέβη αρκετά σε θέματα μοναχισμού, στερέωσε το καθεστώς του Αγίου Όρους, από το οποίο ζήτησε να εκδιωχθούν οι Βλάχοι, και φαίνεται ότι συνέγραψε μοναστικό Τυπικό.

Ο Αυτοκράτορας Αλέξιος Κομνηνός διεξήγαγε διαπραγματεύσεις με τον Πάπα Ουρβανό Β΄, προκειμένου να του σταλεί βοήθεια από τη Δύση εναντίον των Τούρκων. Από τον Πατριάρχη Νικόλαο ζητήθηκε να γνωματεύσει σχετικά με το ζήτημα της Ένωσης των Εκκλησιών. Ο Νικόλαος εκφράστηκε υπέρ της Ένωσης, χωρίς όμως κανένα συμβιβασμό από μέρους των Ορθοδόξων. Συγκεκριμένα, ζήτησε ως προαπαιτούμενα την ομολογία Ορθόδοξης πίστης από τον Πάπα, την εγκατάλειψη του παπικού πρωτείου, του filioque, καθώς και της χρήσης άζυμου άρτου στη λατρεία.

## Πηγές
* Οικουμενικό Πατριαρχείο
* 
* Encyclopædia Britannica

Νικόλαος Γ
Κατηγορία:Βυζαντινοί του 11ου αιώνα
Κατηγορία:Βυζαντινοί του 12ου αιώνα
Κατηγορία:Επίσκοποι του 11ου αιώνα
Κατηγορία:Επίσκοποι του 12ου αιώνα
Α.Ε. Πολυκάστρου

Η **Αθλητική Ένωση Πολυκάστρου** είναι ομάδα ποδοσφαίρου στο Πολύκαστρο του νομού Κιλκίς. Είναι η δεύτερη ιστορικότερη ομάδα του νομού έχοντας κατακτήσει 7 πρωταθλήματα και 8 κύπελλα Ε.Π.Σ. Κιλκίς και έχει συμμετάσχει συνολικά 10 χρόνια στην κατηγορία της Γ΄ Εθνικής. Επίσης στην τότε Δ΄ Εθνική είχε κατακτήσει 2 πρωταθλήματα και είχε συμμετάσχει συνολικά 13 χρόνια. Η ομάδα αγωνίζεται στο Δημοτικό Στάδιο Πολυκάστρου χωρητικότητας περίπου 900 θέσεων.

## Ιστορία
Η Αθλητική Ένωση Πολυκάστρου ιδρύθηκε έπειτα από την συγχώνευση δύο παλαιότερων ομάδων του Ολυμπιακού Πολυκάστρου (1951) και του ΠΟΑ (Ποδοσφαιρικός Όμιλος Ανατολικορωμυλιωτών 1956).

Το 1984 η ΑΕΠ πήγε στην Αθήνα για να αντιμετωπίσει τον Ολυμπιακό στο στάδιο Γεώργιος Καραϊσκάκης για το κύπελλο Ελλάδας.

## Η διαχρονική πορεία

Συνολικές χρονιές στα Εθνικά Πρωταθλήματα

## Τίτλοι – Διακρίσεις
### Τίτλοι
* **2** Πρωταθλήματα Δ΄ Εθνικής:
** 1983, 2005
* **7** Πρωταθλήματα Ε.Π.Σ. Κιλκίς:
** 1974, 1975, 1981, 1998, 2000, 2003, 2026
* **8** Κύπελλα Ε.Π.Σ. Κιλκίς:
** 1974, 1975, 1980, 1981, 1983, 1989, 2004, 2009

## Παραπομπές


Κατηγορία:Α.Ε. Πολυκάστρου
Κατηγορία:Αθλητικοί σύλλογοι Κιλκίς
Κατηγορία:Ιδρύσεις αθλητικών συλλόγων το 1951
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1951
Μπαγκέτες

thumb|Ένα ζευγάρι μπαγκετών
Οι **Μπαγκέτες** (ή **κρουστήρες**, αγγλ. *drum sticks*) ειναι μακρόστενα αντικείμενα που χρησιμοποιούνται για να παράγεται ήχος από τα τύμπανα, τα ντραμς και διάφορα άλλα κρουστά όργανα, με την κρούση τους πάνω στην επιφάνεια των οργάνων. Είναι συνήθως κατασκευασμένες από ξύλο και ποικίλλουν σε σχήμα, διαστάσεις και βάρος, ανάλογα με είδος ήχου που απαιτεί ο μουσικός. Παρόμοια με τις μπαγκέτες είναι τα **σφυράκια** (ή κόπανοι) και τα **σκουπάκια** που χρησιμοποιούνται με τον ίδιο τρόπο αλλά παράγουν διαφορετικό ήχο. 

Οι μπαγκέτες πιάνονται είτε με την κλασική λαβή, όπου το αριστερό χέρι κρατά την μπαγκέτα με την παλάμη προς τα πάνω και τη λαβή προς τα έξω και το αριστερό με την παλάμη προς τα κάτω, είτε με τη γερμανική, γαλλική ή αμερικάνικη λαβή, όπου και τα δυο χέρια είναι με τις παλάμες προς τα πάνω ή σε 45° και τη λαβή της μπαγκέτας προς το σώμα. Σε γενικές γραμμές, η μπαγκέτα ωθείται με κινήσεις του καρπού και των δακτύλων και σε μικροτερο βαθμό του βραχίονα.

Κατηγορία:Κρουστά μουσικά όργανα
Κατηγορία:Αλληλεπίδραση ανθρώπου-μηχανής
Πέτρες βρασμού

right|thumb|Πέτρες βρασμού
Οι **πέτρες βρασμού**, όπως ονομάζονται, είναι υλικά που προέρχονται από εκρήξεις ηφαιστείων και μπορούν να χρησιμοποιηθούν, όπως δηλώνεται και από την ονομασία τους, κατά το βρασμό. Αυτές βοηθούν στο να αποφευχθεί η δημιουργία υπέρθερμων υγρών τα οποία βράζουν σε θερμοκρασία μεγαλύτερη της θεωρητικά αναμενόμενης. Οι πέτρες αυτές, απλά διαθέτουν μεγάλο ανοικτό πορώδες στην επιφάνειά τους, δηλαδή πόρους όπου μπορούν να δημιουργηθούν και να αναπτυχθούν φυσαλίδες ώστε να αρχίσει ο βρασμός.

Πετρες βρασμου
Πιατίνια

Τα **πιατίνια** είναι λεπτά μεταλλικά κρουστά όργανα σε σχήμα πιάτου. Χωρίζονται σε κατηγορίες ανάλογα με το μέγεθος τους και το είδος του μετάλλου που είναι κατασκευασμένα. Τα πιατίνια χρησιμοποιούνται συχνά στις ορχήστρες και στις παρελάσεις, επίσης αποτελούν βασικά τμήματα ενός σετ τυμπάνων. 

Κατηγορία:Κρουστά μουσικά όργανα
Κατηγορία:Μουσικά όργανα
Deus Ex Machina (συγκρότημα)

Οι **Deus Ex Machina** είναι ελληνικό hardcore συγκρότημα που δημιουργήθηκε το 1989 στην Αθήνα από τους Δημήτρη Σπυρόπουλο και Δημήτρη Μάνθο. Ο Σπυρόπουλος και ο ντράμερ του συγκροτήματος Γιάννης Βεναρδής καθώς και ο πρώην τους τραγουδιστής Νίκος (Τσουλούφις) Χαραλαμπόπουλος είναι βετεράνοι της Πανκ σκηνής της δεκαετίας του '80 (προερχόμενοι και οι τρεις από τους Αδιέξοδο, ενώ ο Βεναρδής έπαιξε και στους Γενιά του Χάους και Λευκή Συμφωνία).  

Έχουν κάνει πολλές συναυλίες στην Ελλάδα και στο εξωτερικό, όπως στη Biennale 2000 στο Τορίνο και μια σειρά από εμφανίσεις με αντιπολεμικό χαρακτήρα στα Βαλκάνια, ιδιαίτερα στην Γιουγκοσλαβία. Οι στίχοι του συγκροτήματος είναι συχνά πολιτικοί με αναφορές σε θέματα όπως ο πόλεμος στο Ιράκ και το κίνημα Εθνικής Απελευθέρωσης Στρατού των Ζαπατίστας του Μεξικού.

Κατά τη διάρκεια της πορείας τους έχουν ανοίξει συναυλίες συγκροτημάτων όπως οι Dubrovniks, New Model Army, Madball, Public Enemy και Βuzzcocks. 

## Βασική δισκογραφία
μικρογραφία|αριστερά|Το εξώφυλλο του άλμπουμ ''Worlds Apart Sessions''.
* Motorpsycho  (Hitch Hyke 1990)
* execute/iraq (Hitch Hyke 1992)
* Worlds Apart (Hitch Hyke 1993)
* No silence on my face/sds (Hitch Hyke 1994)
* Different? (ep cd, Hitch Hyke 1997)
* Signs (Hitch Hyke 2003)
* Time Expires (ep cd, The Lab 2007)
* 38 Hiliosta / bastardokratia (7', The Lab 2012)
* The Sound of Liberation (LP, CD, The Lab 2013)

## Εξωτερικοί σύνδεσμοι
* Επίσημη ιστοσελίδα
* Deus Ex Machina: «Έγινε ο θάνατος συνήθειά μας»!

Κατηγορία:Ελληνικά punk rock συγκροτήματα
Κατηγορία:Ελληνικά μουσικά συγκροτήματα
Κατηγορία:Μουσικά συγκροτήματα από την Αθήνα
Τομ

thumbnail|right|150px|Ένα μοντέρνο τομ

Τα **τομ** είναι μικρά τύμπανα που έχουν τις ρίζες τους στη Νοτιοαμερικανική και Ασιατική κουλτούρα. Εισήχθηκαν για πρώτη φορά στο σετ των ντραμς στα τέλη του 20ου αιώνα. 

Κατηγορία:Κρουστά μουσικά όργανα
Κατηγορία:Μεμβρανόφωνα
Κωνσταντίνος Γ΄ Λειχούδης

Ο **Κωνσταντίνος Γ΄ Λειχούδης** ήταν Πατριάρχης Κωνσταντινουπόλεως από το 1059 ως το 1063.

## Βιογραφικά στοιχεία
Γεννήθηκε στην Κωνσταντινούπολη. Ήταν μαθητής του Ιωάννη Μαυρόποδα και φίλος του Μιχαήλ Ψελλού,  και του (μετέπειτα διαδόχου του στον Οικουμενικό Θρόνο) Ιωάννη Ξιφιλίνου. Ήταν ευνούχος και κάτοχος μεγάλης παιδείας.

Ανέβηκε σε υψηλά αξιώματα στην ιεραρχία της Αυτοκρατορίας: έγινε *[[πρωτοβεστιάριος]]*, πρόεδρος της Συγκλήτου και σύμβουλος των Αυτοκρατόρων Μιχαήλ Ε΄ Καλαφάτη και Κωνσταντίνου Θ΄ του Μονομάχου, του οποίου εκτελούσε και χρέη πρωθυπουργού, διαχειριζόμενος εξ ολοκλήρου την διακυβέρνηση του κράτους. Όταν όμως περί το 1050 ο Κωνσταντίνος Θ΄ ο Μονομάχος θεώρησε ότι ο Λειχούδης είχε συγκεντρώσει πολλή εξουσία και δεν μπορούσε πια να τον ελέγξει, φοβήθηκε μήπως του σφετεριστεί και τον Θρόνο και τον απομάκρυνε από την Αυλή, εξαναγκάζοντάς τον να γίνει μοναχός.

Διετέλεσε ηγούμενος της Μονής Μαγγάνων, στην οποία εκείνη την εποχή οικοδομήθηκε επιβλητικό κτιριακό συγκρότημα με φιλανθρωπικά παραρτήματα, των οποίων τις τεράστιες προσόδους διαχειριζόταν ο ίδιος.

Με την εύνοια του Αυτοκράτορα Ισαάκιου Κομνηνού, αλλά και με τον εκβιασμό του να παραιτηθεί από την επιστασία και τα δικαιώματα της Μονής Μαγγάνων, εξελέγη με ψήφο κλήρου και λαού Πατριάρχης τον Φεβρουάριο του 1059, μετά την απομάκρυνση του Μιχαήλ Κηρουλάριου. 

Πέθανε στις 9 ή 10 Αυγούστου του 1063 και ο Μιχαήλ Ψελλός έγραψε επιτάφιο λόγο προς τιμήν του. Ανακηρύχθηκε άγιος και η Ορθόδοξη Εκκλησία τιμά τη μνήμη του στις 29 Ιουλίου.

Μακρυνοί απόγονοι της οικογενείας του ήταν οι λόγιοι αδερφοί Ιωαννίκιος και Σωφρόνιος Λειχούδης (17ος αιώνας).

## Έργα
Διασώζονται δύο κείμενά του:
# Περί δούλου εγκληματικού
# Περί του φονεύσαντος ιερέως και καθαιρεθέντος
Επίσης προέτρεψε τον Μιχαήλ Ψελλό να γράψει το πρώτο μέρος της *Χρονογραφίας* του, δηλαδή της ιστορίας των ετών 976-1059.

## Υποσημειώσεις και παραπομπές
### Υποσημειώσεις


### Παραπομπές


## Πηγές
* 
* 
* 
* 
* 

## Περαιτέρω ανάγνωση
* Μιχαήλ Ψελλού, «Έγκώμιον εις τον όσιώτατον κυρ Κωνσταντίνον πατριάρχην Κωνσταντινουπόλεως τον Λειχούδην»: Κωνσταντίνος Σάθας, Μεσαιωνική Βιβλιοθήκη, τόμ. Δ', Βενετία 1874, σελ. 388

Κατηγορία:Πατριάρχες Κωνσταντινουπόλεως
Κατηγορία:Άγιοι της Ορθόδοξης Εκκλησίας
Κατηγορία:Πρωτοβεστιάριοι
Κατηγορία:Βυζαντινοί συγκλητικοί
Κατηγορία:Βυζαντινοί του 11ου αιώνα
Κατηγορία:Επίσκοποι του 11ου αιώνα
Κατηγορία:Ευνούχοι
Sukhoi Su-29

thumb|right|250px|Αεροσκάφος Sukhoi Su-29
thumb|right|250px|Αεροσκάφος Sukhoi Su-29
Το **[[Sukhoi]] Su-29** είναι ένα διθέσιο αεροσκάφος ακροβατικών επιδείξεων με ένα εμβολοφόρο κινητήρα 360 ίππων, Ρωσικής σχεδίασης και κατασκευής. Η σχεδίαση του βασίστηκε στο **[[Sukhoi Su-26]]**, με το οποίο έχουν παρόμοια χαρακτηριστικά. Λόγω της εκτεταμένης χρήσης συνθετικών υλικών, τα οποία αποτελούν το 60% της δομής του αεροσκάφους, το κενό βάρος του αυξήθηκε μόνο κατά 50 κιλά σε σύγκριση με το κενό βάρος του SU- 26. Τα SU- 29 είναι ιδανικά για την αρχική εκπαίδευση των πιλότων ακροβατικών, την πτητική εκπαίδευση και συμμετοχή στους ακροβατικούς διαγωνισμούς και τις επιδείξεις, καθώς επίσης και για τη διατήρηση της ικανότητας πτήσης των στρατιωτικών και πολιτικών πιλότων.

## Δείτε επίσης

### Αεροσκάφη που σχετίζονται με την ανάπτυξη του Su-29
* Sukhoi Su-26
* Sukhoi Su-31

## Εξωτερικοί σύνδεσμοι

* Σελίδα αφιερωμένη στο Sukhoi Su-29 
* Σελίδα αφιερωμένη στο Sukhoi Su-29 
* Το Sukhoi Su-29 στο airliners.net 

Κατηγορία:Ακροβατικά αεροσκάφη
Su-29
Patrouille Suisse

thumb|right|250px|Οι Patrouille Suisse
right|250px|thumb|Οι Patrouille Suisse σε σχηματισμό
thumb|right|250px|Αεροσκάφος F-5E Tiger II των Patrouille Suisse

Οι **Patrouille Suisse** είναι το ακροβατικό αεροπορικό σμήνος της Ελβετικής Πολεμικής Αεροπορίας. Η ομάδα χρησιμοποιεί έξι μαχητικά αεροσκάφη Northrop F-5E Tiger II.

## Ιστορία

Οι Patrouille Suisse δημιουργήθηκαν στις 8 Αυγούστου 1964 ως μέρος της Ελβετικής Πολεμικής Αεροπορίας. Το όνομα τους προέρχεται από το όνομα του γαλλικού ακροβατικού σμήνους Patrouille de France.

Το σμήνος αρχικά χρησιμοποιούσε τέσσερα βρετανικά Hawker Hunter Mk.58 και άρχισε την εκπαίδευση του για την έκθεση EXPO 1964 στη Λωζάνη και για τον εορτασμό της 50ής επετείου της Ελβετικής Πολεμικής Αεροπορίας. Το 1965 ήταν το πρώτο έτος στο οποίο είχαν μια προγραμματισμένη περίοδο.

Το 1970 οι Patrouille Suisse απέκτησαν και πέμπτο αεροσκάφος. Οι επιδείξεις τους ήταν περιορισμένες μόνο στην Ελβετία λόγω της ουδετερότητά της. Αυτό όμως άλλαξε το 1978 όταν η ομάδα μετέβη στο Salon-de-Provence από την πρόσκληση των Γάλλων, με έξι αεροσκάφη.

Το 1991 το σμήνος άλλαξε το σχέδιο των χρωμάτων σε κόκκινα και άσπρα ωστε να ενσωματώσει τα ελβετικά χρώματα σημαιών και το λογότυπο για τη 700η επέτειο της Ελβετικής Συνομοσπονδίας. Το 1994 ήταν η τελευταία χρονία που οι Patrouille Suisse χρησιμοποίησαν τα Hawker Hunter, τα οποία αντικαταστάθηκαν με τα F-5E Tiger II. Το 1996 εγκαταστάθηκαν συστήματα καπνού για να αυξήσουν την οπτική αισθητική της ομάδας και για να επιτρέψουν στους πιλότους να προσδιορίζουν την θέση μεταξύ τους.

*J-3081
*J-3083
*J-3084
*J-3085
*J-3086
*J-3087
*J-3089 (Spare aircraft)

*V-622 "Felix" PC-6 Pilatusporter Transport

## Εξωτερικοί σύνδεσμοι
* Η επίσημη ιστοσελίδα των Patrouille Suisse (Γερμανικά)
* Σελίδα με φωτογραφίες από τις επιδείξεις των Patrouille Suisse (Αγγλικά) 

left|250px|thumb|Αεροσκάφος F-5E Tiger II των Patrouille Suisse

Κατηγορία:Αεροπορία στην Ελβετία
Κατηγορία:Ένοπλες δυνάμεις της Ελβετίας
Σημαία του Αγίου Χριστόφορου και Νέβις

Η **σημαία του [[Άγιος Χριστόφορος και Νέβις|Αγίου Χριστόφορου και Νέβις]]** καθιερώθηκε στις 19 Σεπτεμβρίου 1983. Μαύρη διαγώνια με κίτρινη άκρη, φέρει δύο λευκά πεντάκτινα αστέρια που χωρίζονται διαγώνια από την κάτω προσίστια γωνία σto ανέμισμα της άνω γωνίας: το ανώτερο τρίγωνο είναι πράσινο και το κατώτερο είναι κόκκινο.

Αποτελείται από τα παναφρικανικά χρώματα , παρ' όλο που τα χρώματα έχουν διαφορετικό συμβολισμό:.

* Πράσινο: συμβολίζει την ευφορία των εδαφών στο νησί.
* Κόκκινο: τον αγώνα του λαού για την αποτίναξη της δουλείας από την αποικιοκρατία μέχρι την ανεξαρτησία.
* Κίτρινο: την ηλιοφάνεια.
* Μαύρο: την αφρικανική κληρονομιά των ανθρώπων.
* Λευκά αστέρια: συμβολίζουν τα δύο νησιά (Άγιος Χριστόφορος, Νέβις), δηλαδή την ελπίδα και την ελευθερία.

Η χώρα απέκτησε Σύνταγμα στις 19 Σεπτεμβρίου 1983.

## Προηγούμενες σημαίες

## Δείτε επίσης
*Σημαία του Νέβις

## Παραπομπές


Αγιος Χριστόφορος και Νέβις
Κατηγορία:Εθνικά σύμβολα του Αγίου Χριστόφορου και Νέβις
Σημαία της Κένυας

[thumb|right|250px|[Αρχείο:FIAV 111100.svg|20px Λόγος σημαίας: 2:3]]
Η **[[σημαία]] της [[Κένυα|Κένυας]]** υιοθετήθηκε επίσημα στις 12 Δεκεμβρίου 1963.

Eίναι τρίχρωμη. Δύο λευκές μικρές οριζόντιες ταινίες χωρίζουν αυτή σε τρεις ισοπλατείς λωρίδες από άνω προς τα κάτω: μαύρη, κόκκινη και πράσινη. Στο κέντρο φέρεται κάθετα η παραδοσιακή ασπίδα της φυλής των Μασάι πίσω από την οποία φέρονται επίσης διασταυρούμενα δύο λευκά ακόντια.

Το σχέδιό της προέρχεται από την Αφρικανική Εθνική Ένωση της Κένυας, το κόμμα που συνδέθηκε με τον αγώνα για ανεξαρτησία από τη Βρετανία. Τα χρώματα συμβολίζουν την πλειοψηφία των μαύρων και το αίμα (κόκκινο) που χύθηκε για την ελευθερία. Το πράσινο συμβολίζει το φυσικό πλούτο, ενώ το λευκό την ειρήνη. Το μαύρο, κόκκινο και άσπρο χρώμα στην παραδοσιακή ασπίδα των Μασάι και δύο δόρατα συμβολίζουν την άμυνα όλων των προαναφερόμενων αντικειμένων.

## Εξωτερικοί σύνδεσμοι

* Προδιαγραφές.

Κατηγορία:Εθνικά σύμβολα της Κένυας
Κενυα
Εθνόσημο της Κένυας

Το εθνόσημο της Κένυας παρουσιάζει δύο λιοντάρια, τα οποία κρατούν δόρατα των Μασάι και μία ασπίδα με έναν πετεινό που κρατάει ένα τσεκούρι. Τα χρώματα της ασπίδας είναι αυτά της σημαίας της χώρας και η ασπίδα, όπως και τα λιοντάρια στέκονται επάνω σε μία εικόνα του όρους Κένυα. Την όλη παράσταση συμπληρώνει το εθνικό ρητό Harambee. Το πτηνό κοιτάζει προς τα αριστερά.

## Εξωτερικοί σύνδεσμοι
* Πληροφορίες από τον επίσημο ιστότοπο της κυβέρνησης

Κενυα
Κατηγορία:Εθνικά σύμβολα της Κένυας
Ανδρέας Κόλλας

Ο **Ανδρέας Κόλλας** (Πάτρα, 1840 - Πάτρα, 1899) ήταν Έλληνας τραπεζίτης και σταφιδέμπορος.

## Βιογραφικά στοιχεία
Γεννήθηκε στην Πάτρα και ήταν γιος του σταφιδέμπορα Μιχαήλ Κόλλα, γόνου εύπορης Χιώτικης οικογένειας και της Σοφίας Αργυροπούλου. Ανέλαβε τον εμπορικό οίκο του πατέρα του μαζί με τον αδερφό του Δημήτριο και σύντομα εξελίχτηκε σε μία από τις σημαντικότερες προσωπικότητες της πατραϊκής κοινωνίας, αποκτώντας τεράστια ακίνητη περιούσια από τις επιχειρηματικές του δραστηριότητες. Επέκτεινε την εμπορική επιχείρηση και στον τραπεζικό κλάδο, διατηρώντας υποκατάστημα στο Λονδίνο. Η τραπεζική του επιχείρηση λειτουργούσε μέχρι τις αρχές της δεκαετίας του 1950 και βρισκόταν επί της οδού Ρήγα Φεραίου.

Είχε διατελέσει το 1900, πρόεδρος του πτωχοκομείου Πατρών, ήταν ιδρυτικό μέλος της Βιοτεχνικής Εταιρείας Πατρών και της ασφαλιστικής εταιρείας Αστήρ και μέλος της επιτροπής ανέγερσης του Α΄ νεκροταφείου Πατρών. Είχε στην κατοχή του πολυτελή έπαυλη στο Μπεγουλάκι.

Στις 3 Νοεμβρίου του 1896, καθώς περπάταγε με τον στενό του φίλο Διονύσιο Φραγκόπουλο στην πλατεία Γεωργίου Α΄, επί της Γεροκωστοπούλου, δέχθηκε επίθεση με μαχαίρι από τον σανδαλοποιό Δημήτριο Ματσάλη. Τραυματίστηκε σοβαρά ενώ ο Φραγκόπουλος απεβίωσε. Ο Μάτσαλης συνελήφθη αμέσως και κατόπιν ανάκρισης δήλωσε: *«ό,τι έκανα, το έκανα χάριν της ιδέας. Κανένας δεν μ΄ έβαλε. Μόνος μου ενήργησα. Φονεύσας δεν απέβλεψα εις τα πρόσωπα, αλλά κτύπησα το Κεφάλαιον. Είμαι αναρχικός και ως αναρχικός είμαι υπέρ της βίας»*. Πράγματι ο Μάτσαλης ήταν μέλος αναρχικής ομάδας και είχε επηρεαστεί σημαντικά από αυτή. Τελικά ο Μάτσαλης αυτοκτόνησε στις 7 Νοεμβρίου στη φυλακή της Ακροπόλεως στην Πάτρα.

Ήταν παντρεμένος με την Ελένη Μεγάρη και παιδιά του ήταν οι Μιχαήλ, Φωκίων, Κίμων, Κωνσταντίνος και Σοφία, σύζυγος του Γεωργίου Τοπάλη. Τάφηκε στο μνήμα της οικογένειας Κόλλα, στην αλαία των τραπεζιτών, στο Α΄ νεκροταφείο Πατρών.

## Παραπομπές


Κατηγορία:Έλληνες τραπεζίτες
Ανδρεας
La Concorde

Η **La Concorde** είναι ο εθνικός ύμνος της Γκαμπόν. Συνθέτης και στιχουργός του ύμνου είναι ο Georges Aleka Damas και υιοθετήθηκε άμα τη ανεξαρτησία της χώρας, το 1960.

## Γαλλικοί στίχοι
:Ρεφρέν:
:Uni dans la Concorde et la fraternité
:Éveille-toi Gabon, une aurore se lève,
:Encourage l'ardeur qui vibre et nous soulève!
:C'est enfin notre essor vers la félicité.
:C'est enfin notre essor vers la félicité.

:Éblouissant et fier, le jour sublime monte
:Pourchassant à jamais l'injustice et la honte.
:Qu'il monte, monte encore et calme nos alarmes,
:Qu'il prône la vertu et repousse les armes.

:Ρεφρέν 

:Oui que le temps heureux rêvé par nos ancêtres 
:Arrive enfin chez nous, réjouisse les êtres, 
:Et chasse les sorciers, ces perfides trompeurs. 
:Qui semaient le poison et répandaient la peur. 

:Ρεφρέν 

:Afin qu'aux yeux du monde et des nations amies 
:Le Gabon immortel reste digne d'envie, 
:Oublions nos querelles, ensemble bâtissons 
:L'édifice nouveau auquel tous nous rêvons. 

:Ρεφρέν 

:Des bords de l'Océan au cœur de la forêt, 
:Demeurons vigilants, sans faiblesse et sans haine! 
:Autour de ce drapeau, qui vers l'honneur nous mène, 
:Saluons la Patrie et chantons sans arrêt!

## Ελληνική μετάφραση

:ΡΕΦΡΕΝ:
:Ενωμένοι με ομόνοια και αδερφοσύνη,
:ξύπνα, Γκαμπόν , είναι στο χέρι σου να ξημερώσει κάτι καλύτερο.
:Τόνωσε το πνεύμα σου, που μας συναρπάζει και μας εμπνέει!
:Επιτέλους ξεσηκωνόμαστε για την ευτυχία μας.
:Θαμπωμένοι και περήφανοι, η εκθαμβωτική ημέρα ξημερώνει,
:Διώχνοντας για πάντα την αδικία και την ντροπή.
:Είθε να προχωράει ακόμα και να ηρεμεί τους φόβους μας.
:Είθε να προωθήσει την ανδρεία και να εξοβελίσει τον πόλεμο.
:ΡΕΦΡΕΝ
:Ναι, είθε οι ευτυχισμένες ημέρες που ονειρεύτηκαν οι πρόγονοί μας
:Να έρθουν για μας επιτέλους και να κάνουν τις καρδιές μας να χαρούν
:Και να διώξουν τους μάγους, αυτούς τους άπιστους απατεώνες
:Που έσπειραν δηλητήριο και σκορπούν το φόβο.
:ΡΕΦΡΕΝ
:Έτσι ώστε, στα μάτια του κόσμου και των ειρηνικών εθνών,
:Η αθάνατη Γκαμπόν είθε να διαφυλάξει την καλή της φήμη,
:Ας ξεχάσουμε τις φιλονικίες μας, ας κτίσουμε μαζί
:Το νέο οικοδόμημα που όλοι ονειρευτήκαμε.
:ΡΕΦΡΕΝ
:Από τις ακτές του ωκεανού στο κέντρο του δάσους 
:Ας συνεχίζουμε να επαγρυπνούμε, χωρίς αδυναμία και χωρίς μίσος!
:Γύρω από αυτήν τη σημαία , η οπία μας οδηγεί στη τιμή,
:Ας χαιρετήσουμε τη μητέρα Πατρίδα μας και να τραγουδάμε πάντα!
:ΡΕΦΡΕΝ

## Εξωτερικοί σύνδεσμοι
* αρχείο σε μορφή Real Audio  (ορχηστρικό)
* Ο ύμνος σε αρχείο MIDI

Κατηγορία:Εθνικά σύμβολα της Γκαμπόν
Κατηγορία:Εθνικοί ύμνοι
Μυοδρόμων

**Μυοδρόμων** ήταν η επίσημη ελληνική ονομασία ιστιοφόρου πλοίου του κοινώς λεγόμενου *γαβάρα* ή *γαμπάρα* (εκ του ιταλικού *cabarra*) ή *μπάρκο*. Ήταν τρικάταρτο (τρίστηλο) του οποίου το πέτασμα του ακατίου καθώς και του μεγάλου ιστού έφεραν τα αυτά τετράγωνα ιστία (πανιά) όπως και παρίστια, προΐστια και αναδρομικά ιστία, όπως ακριβώς οι Δρόμωνες, με τη διαφορά ότι στο πρυμναίο ιστό έφεραν αντί σταυρωτή κεραία ή τετράγωνο ιστίο μόνο επίδρομο ή λαίφο.

Τέτοια ιστιοφόρα πολεμικά πλοία είχε και το ελληνικό πολεμικό ναυτικό, στην αρχή της δημιουργίας του από την Επανάσταση του 1821.

## Δείτε επίσης
*Τύποι πολεμικών πλοίων

Κατηγορία:Ιστιοφόρα
Μυοπάρων

**Μυοπάρων** ήταν η επίσημη ελληνική ονομασία ιστιοφόρου πλοίου του κοινώς λεγόμενου "μεγάλου βρικογολέτου" ή "μεγάλου γολετόμπρικου" ή "μεγάλης σκούνας" ή "μεγάλης ημιολίας" (επισημότερα). 
Ήταν δικάταρτο ιστιοφόρο του οποίου το πρωραίο πέτασμα ιστίων (άνοιγμα πανιών) ήταν όμοιο του Πάρωνα καθώς και όλα τα αναδρομικά ιστία του, που όμως στο μέγα ιστό του (πρυμναίο) δεν έφερε κεραία αλλά επίδρομο και λαίφο, ακριβώς όπως και ο Μυοδρόμων. Αυτή η διάταξη των ιστών και ιστίων έδινε μεγαλύτερη ευελιξία στο σκάφος ιδιαίτερα σε αναστροφές. Κι αυτή η ιδιότητά του ανάγαγε αυτό το τύπο ιστιοφόρου σε κυρίως πολεμικό πλοίο.

Κατηγορία:Ιστιοφόρα
Φιλοσοφία των Νεότερων Χρόνων

Η **Φιλοσοφία των Νεότερων Χρόνων** (17ος και 18ος αιώνας) είναι τμήμα της φιλοσοφικής ιστορίας, το οποίο αφενός επηρεάζεται από τη νέα φυσική κοσμοθεωρία (Κοπέρνικος, Γαλιλαίος) και τις νέες μαθηματικές μεθόδους (αναλυτική γεωμετρία) αφετέρου δε ώθησε τις πολιτικές ανατροπές, με αποκορύφωμα την Γαλλική Επανάσταση.

## Ορθολογισμός

Ο απώτερος στόχος του ορθολογισμού, ή *ρασιοναλισμού* ήταν αντίθετος με αυτόν του εμπειρισμού. Αυτή η διαφορά μπορεί να διατυπωθεί ως εξής: ένας ρασιοναλιστής φιλόσοφος θέτει ως βάση για την φιλοσοφική του κοσμοθεωρία κυρίως το *λογικό [[συμπέρασμα]]*, ενώ ένας εμπειριστής λαμβάνει υπόψη του στην προσπάθεια του για κατανόηση του κόσμου μόνο υποθέσεις, οι οποίες ανάγονται αποκλειστικά και μόνο στην *αισθητή αντίληψη*. Μολαταύτα, σε πολλά κείμενα ρασιοναλιστών φιλόσοφων συνυπάρχουν επίσης και εμπειρικά στοιχεία, και αντιθέτως.

Ως ιδρυτής του ρασιοναλισμού ισχύει ο Ρενέ Ντεκάρτ. Άλλοι σκεπτικιστές, όπως για παράδειγμα ο Ολλανδός Μπαρούχ Σπινόζα και ο Γερμανός *Homo Universalis* Γκότφριντ Βίλχελμ Λάιμπνιτς ακολούθησαν τον καρτεσιανό ρασιοναλισμό και τον μετεξέλιξαν.

### Ρενέ Ντεκάρτ
[right|thumb|200px|Ο Ρενέ Ντεκάρτ σε πορτραίτο του Φρανς Χαλς, [1648]]

Ο Καρτέσιος (Ρενέ Ντεκάρτ, 1596-1650) ήταν μαθηματικός, φιλόσοφος και επιστήμονας των φυσικών επιστημών. 
Συχνά του αποδίδεται ο τίτλος "Πατέρας της νεότερης φιλοσοφίας", μιας και ίδρυσε τον σύγχρονο ρασιοναλισμό. Η κατεύθυνση της σκέψης, την οποία ο Καρτέσιος επηρέασε, ονομάζεται καρτεσιανισμός.

Για πρώτη φορά ο Καρτέσιος ανέπτυξε την μέθοδο της φιλοσοφικής σκέψης στο έργο του *Λόγος περί της Μεθόδου*, στο οποίο παρατάσσει με τη σειρά κανόνες, τους οποίους πρέπει κανείς να ακολουθήσει έτσι ώστε να καταλήξει στην πραγματική γνώση.

Κατηγορία:Φιλοσοφία ανά θέμα
Νικόπολη (αποσαφήνιση)

Το όνομα **Νικόπολη** (ή *Νικόπολις*) μπορεί να αναφέρεται σε κάποια από τις ακόλουθες πόλεις ή περιοχές:

*Αρχαία Νικόπολη ή Νικόπολη Ηπείρου, πόλη της Ηπείρου, στον Νομό Πρέβεζας, κατοικούμενη από τη ρωμαϊκή εποχή μέχρι τον 13ο αιώνα
*Νικόπολη Αιγύπτου, 20 στάδια νότια της Αλεξάνδρειας, η μετέπειτα Νειλόπολη
*Νικόπολη Αρμενίας
*Νικόπολη Βουλγαρίας η *προς Ίστρον* καλούμενη
*Νικόπολη του Δούναβη
*Νικόπολη Θεσσαλονίκης, Ελληνικό χωριό (κοινότητα) κοντά στη Θεσσαλονίκη
*Νικόπολη Θράκης, η *προς Νέστον* καλούμενη, η μετέπειτα Χριστόπολις, η σημερινή Καβάλα
*Νικόπολη Κιλικίας
*Νικόπολη (Ουκρανία)
* Νικόπολη Παλαιστίνης γνωστότερη ως Εμμαούς
*Νικόπολη Πόντου (Γαράσαρη)
*Νικόπολη Πρέβεζας, χωριό του Δήμο Πρέβεζας, παλαιότερα Σμυρτούλα
*Νικόπολη Σταυρούπολης, συνοικία της Σταυρούπολης Θεσσαλονίκης

Νικοπολη
Υδραυλικός τηλέγραφος

[μικρογραφία|Ανακατασκευή υδραυλικού τηλέγραφου, [Τεχνολογικό Μουσείο Θεσσαλονίκης]]

Ο **υδραυλικός τηλέγραφος** είναι ένα σύστημα επικοινωνίας σε μεγάλες αποστάσεις που εφευρέθηκε τον 4ο αιώνα π.Χ. από τον Αρκάδα στρατηγό *[[Αινείας ο Τακτικός|Αινεία τον Τακτικό]]*.
Σύμφωνα μ' αυτόν, όσοι επιθυμούσαν να μεταδώσουν κάποια μηνύματα πήγαιναν σε έναν λόφο και εκεί γέμιζαν ένα κάδο με νερό. Στον απέναντι λόφο υπήρχε ένας ακριβώς ίδιος κάδος με την ίδια βρύση στη βάση του κάδου. Οι δύο κάδοι είχαν μια κατακόρυφη ράβδο η οποία επέπλεε σε πλωτήρα μέσα στο νερό και είχε χαραγμένα πάνω της διάφορα μηνύματα. Κάθε φορά που ήθελαν να στείλουν ένα σήμα, ανύψωναν έναν πυρσό και οι δύο σταθμοί (πομπός και δέκτης) άνοιγαν τις βρύσες τους την ίδια στιγμή. Το νερό έβγαινε με τον ίδιο ρυθμό και όταν η επιφάνειά του νερού στον σταθμό του πομπού έφθανε στο μήνυμα που ήθελαν να στείλουν, κατέβαζαν τον πυρσό και έκλειναν τη βρύση. Τότε μπορούσε ο δέκτης να διαβάσει το μήνυμα πάνω στη ράβδο. Αυτός μετά μετέδιδε το μήνυμα στον επόμενο στη σειρά σταθμό και από εκεί σε άλλους.

Ο υδραυλικός τηλέγραφος απαιτούσε πολύ καλό συγχρονισμό των δύο σταθμών για να μπορέσει να δουλέψει σωστά.


Hydraulic telegraph messages, 4th century BC (reconstruction).jpg|Τα επισυνημμένα μηνύματα στην δοκό του τηλέγραφου, ανακασκευή στο Τεχνολογικό Μουσείο Θεσσαλονίκης
Υδραυλικός τηλέγραφος.ogg|Επίδειξη λειτουργίας του υδραυλικού τηλέγραφου.


## Εξωτερικοί σύνδεσμοι

* Ο Υδραυλικός Τηλέγραφος στον ιστότοπο του Μουσείου Τεχνολογίας "Noesis"

## Παραπομπές


Κατηγορία:Ιστορία των τηλεπικοινωνιών
Κατηγορία:Αρχαία τεχνολογία
Γκομέζ

**Γκομέζ** ή **Γκομέθ** και **Γκομές** είναι όνομα πολλών επιφανών Ισπανών καλλιτεχνών σημαντικότεροι εκ των οποίων ήταν:

*Ιωάννης Γκομέζ, προσωπικός ζωγράφος του Βασιλέως Φιλίππου Β'.
*Μαρτίνος Γκομέζ, ζωγράφος που άκμασε τον 16ο αιώνα.
*Πέτρος Γκομέζ, γλύπτης του 17ου αιώνα.
*Σεβαστιανός Γκομέζ, στην αρχή δούλος και ακολούθως μαθητής του Μουρίλλο.

Κατηγορία:Επώνυμα
100 Bullets

Το ***100 Bullets*** (*100 σφαίρες*) είναι κόμικ βραβευμένο με βραβεία Eisner και Βραβείο Harvey που γράφεται από τον Brian Azzarello και εικονογραφείται από τον Eduardo Risso. Εκδίδεται από την DC Comics μέσω της εκδοτικής Vertigo. Η διάρκεια που έχει οριστεί είναι 100 τεύχη.

## Στυλ
Τόσο η γραφή όσο και η εικονογράφηση έχουν νουάρ αισθητική. Παρουσιάζει ηθικά αμφιλεγόμενες ιστορίες με κυνισμό. Το στυλ είναι επηρεασμένο από ταινίες όπως αυτές του Κουεντίν Ταραντίνο, του Μπράιαν Σίνγκερ, Γκάυ Ρίτσι και άλλων.

## Πλοκή
Η πλοκή του 100 Bullets περιστρέφεται γύρω από το δίλημμα της εκδίκησης ή της συγχώρεσης. Όταν κάποιος μυστηριώδης πράκτορας με το όνομα Γκρέιβς δίνει σε κάποιον μια βαλίτσα με ένα όπλο, 100 σφαίρες και τις αποδείξεις ποιος και πως του κατέστρεψε την ζωή εγγυόμενος σε αυτόν πλήρη ασυλία αν και εφόσον χρησιμοποιήσει τις 100 σφαίρες αυτός είναι υπεύθυνος για την επιλογή του. Όποια και να είναι η επιλογή δεν γνωρίζει τιμωρία ή επιβράβευση.

Ο πράκτορας Γκρέιβς ήταν αρχηγός μιας ομάδας γνωστής ως "The Minutemen", δύναμη ασφαλείας και πληρωμένοι δολοφόνοι του οργανισμού *Τhe trust*. Αυτός ο οργανισμός δημιουργήθηκε από 13 αριστοκρατικές οικογένειες από την Ευρώπη οι οποίες πρότειναν στους Βασιλιάδες της Ευρώπης να αποχωρίσουν από εκεί και να διεκδικήσουν την ακατοίκητη Αμερική. Όταν όμως η Αγγλία προχώρησε στην αποίκηση της Αμερικής τον 160 αιώνα, ιδρύθηκαν οι "Minutemen". Εφτά δολοφόνοι που κατέστρεψαν την αποικία και άφησαν σαν προειδοποίηση το μήνυμα «*Croatoa*». Από τότε ο ρόλος τους είναι να προστατεύουν τις 13 οικογένειες από εξωτερικούς και εσωτερικούς παράγοντες. Το trust αποφάσισε ότι δεν τους χρειάζεται πια και εδώ αρχίζει η ιστορία.

### Συλλεκτικοί Τόμοι
Εκτός από τεύχη έχουν κυκλοφορήσει μέχρι τώρα και δέκα τόμοι της σειράς. Κάθε τόμος έχει ένα λογοπαίγνιο σύνδεσης του τίτλου του με τον αριθμό του εκτός από το τόμο 3. (Στο 7 κάνει αναφορά στην ταινία *Οι 7 Σαμουράι. Στο 11 το once έχει την ίδια προφορά με το 11 στα Ισπανικά).*

## Παραπομπές

## Εξωτερικοί Σύνδεσμοι
*100Bullets.co.uk fan site, on material from which parts of this article were based
*Brian Azzarello interview to Sequential Tart (August 1999) regards the development of *100 Bullets*, among other things
*Part three of a Brian Azzarello interview to Buzzscope (November 2005) regards the inspiration for several *100 Bullets* characters
*100 Bullets  - Early previews of the cancelled video game
*Newsarama.com article (June 2006)  by Chris Arrant
*Website for series artist Eduardo Risso
*Website for cover artist Dave Johnson
*Website for colorist Patricia Mulvihill
*ComicCovers.com - 100 Bullets Comic Covers 

Κατηγορία:Αμερικανικά κόμικς
Marche Verte

thumb|Αεροσκάφη CAP 232 των Marche Verte
thumb|Αεροσκάφoς CAP 232 των Marche Verte

Οι **Marche Verte** (Αγγλικά: **Green March**, **Πράσινη Πορεία**) είναι το ακροβατικό αεροπορικό σμήνος της Μαροκινής Πολεμικής Αεροπορίας και η επίσημη εθνική ακροβατική ομάδα του Μαρόκου. Το σμήνος δημιουργήθηκε πρόσφατα και το όνομα που φέρει αποτελεί φόρο τιμής στην Πράσινη Πορεία, την μαζική διαδήλωση 350,000 άοπλων Μαροκινών τον Νοέμβριο του 1975 με σκοπό να αναγκαστεί η Ισπανία να παραδώσει την επαρχία της Σαχάρας στο Μαρόκο. Οι Marche Verte χρησιμοποιούν οκτώ ακροβατικά αεροσκάφη CAP 232 και είναι γνωστοί γιατι τα αεροσκάφη τους εκτελούν τις επιδείξεις δεμένα όλα μεταξύ τους με κορδόνια, από την απογείωση μέχρι και την προσγείωση. 
 
## Εξωτερικοί σύνδεσμοι

* Οι Marche Verte στο answers.com
* Το αεροσκάφος CAP 232 στο airliners.net

Κατηγορία:Στρατός του Μαρόκου